Anrī Plommē
Anrī Aleksandrs Plommē (franču: Henri Alexandre Plommet; dzimis 1872. gada 6. janvārī, miris 1910. gada 10. jūlijā) bija franču paukotājs, startēja 1900. gada vasaras olimpiskajās spēlēs Parīzē. Plommē 1900. gada Parīzes olimpiskajās spēlēs startēja divās paukošanas disciplīnās — paukošanā ar floreti un paukošanā ar špagu. No šīm abām disciplīnām labākos panākumus viņš ieguva paukošanā ar špagu, kur viņš ieguva 9. vietu.